CELEX: 62014TA0017
Language: hu
Date: 2016-09-15 00:00:00
Title: T-17/14. sz. ügy: A Törvényszék 2016. szeptember 15-i ítélete – U4U és társai kontra Parlament és Tanács („A harmadik államban foglalkoztatott tisztviselőkre alkalmazandó különös szabályok és kivételek — Tanácsos besorolású tisztviselők pályafutása — Az uniós tisztviselők személyzeti szabályzatának módosítása — 1023/2013/EU, EURATOM rendelet — Az aktusok meghozatalának eljárása során felmerülő szabálytalanságok — A személyzeti szabályzati bizottsággal és a szakszervezetekkel folytatott konzultáció hiánya”)

24.10.2016   
            
            
               HU
            
            
               Az Európai Unió Hivatalos Lapja
            
            
               C 392/24
            
         A Törvényszék 2016. szeptember 15-i ítélete – U4U és társai kontra Parlament és Tanács
   (T-17/14. sz. ügy) (1)
   
   ((„A harmadik államban foglalkoztatott tisztviselőkre alkalmazandó különös szabályok és kivételek - Tanácsos besorolású tisztviselők pályafutása - Az uniós tisztviselők személyzeti szabályzatának módosítása - 1023/2013/EU, EURATOM rendelet - Az aktusok meghozatalának eljárása során felmerülő szabálytalanságok - A személyzeti szabályzati bizottsággal és a szakszervezetekkel folytatott konzultáció hiánya”))
   (2016/C 392/27)
   Az eljárás nyelve: francia
   
      Felek
   
   
      Felperesek: Union pour l’Unité (U4U) (Brüsszel, Belgium), Unité & Solidarité – Hors Union (USHU) (Brüsszel), Regroupement Syndical (RS) (Saint-Josse-ten-Noode, Belgium) és Georges Vlandas (Brüsszel) (képviselő: F. Krenc ügyvéd)
   
      Alperesek: Európai Parlament (képviselők: A. Troupiotis és E. Taneva meghatalmazottak), az Európai Unió Tanácsa (képviselők kezdetben: M. Bauer és A. Bisch, később: M. Bauer, M. Veiga és J. Herrmann meghatalmazottak)
   
      Az alpereseket támogató beavatkozó: Európai Bizottság (képviselők kezdetben: J. Currall és G. Gattinara, később: G. Gattinara és F. Simonetti meghatalmazottak)
   
      Az ügy tárgya
   
   Az EUMSZ 263. cikken alapuló, arra irányuló kérelem, hogy a Törvényszék semmisítse meg az Európai Unió tisztviselői személyzeti szabályzatának és az Európai Unió egyéb alkalmazottaira vonatkozó alkalmazási feltételeknek a módosításáról szóló 2013. október 22-i 1023/2013/EU, EURATOM európai parlamenti és tanácsi rendelet (HL 2013. L 287., 15. o.) 1. cikkének (27), (61), (70) bekezdését, valamint (73) bekezdésének k) pontját annyiban, amennyiben e rendelkezések módosítják az említett szabályzat 45. cikkét és az Európai Közösség és az Európai Atomenergia-közösség tisztviselőinek személyzeti szabályzatáról, és egyéb alkalmazottainak alkalmazási feltételeiről szóló, 1961. december 18-i 31. EGK és 11. Euratom tanácsi rendelethez (HL 1962. 45., 1385. o.; magyar nyelvű különkiadás 1. fejezet, 2. kötet, 5. o.) fűzött I., X. és XIII. mellékletét.
   
      Az ítélet rendelkező része
   
   
               1)
            
            
               A Törvényszék a keresetet elutasítja.
            
         
               2)
            
            
               A költségeket az Union pour l’Unité (U4U), az Unité & solidarité – Hors Union (USHU), a Regroupement Syndical (RS) és Georges Vlandas köteles viselni.
            
         
               3)
            
            
               Az Európai Bizottság maga viseli a költségeit.
            
         
      (1)  HL C 112., 2014.4.14.